સૂત્રોની વાત માનવામાં આવે તો હાલ મુંબઇની તલોજા જેલમાં બંધ વણઝારાને પોતાના ગુરુ આસારામની ધરપકડ થવાથી મોટો આંચકો લાગ્યો છે. વણઝારાનું માનવું છે કે નરેન્દ્ર મોદીએ તેમને તો ના બચાવ્યા પણ ગુરુ આસારામને ઉગારવામાં પણ કોઇ મદદ ના કરી. આ ઘટનાને પગલે નરેન્દ્ર મોદી પર વણઝારાનો જે વિશ્વાસ હતો તે તૂટી ગયો છે. જેના કારણે તેમના મનનો ઉદ્વેગ પત્ર સ્વરૂપે બહાર આવ્યો છે અને છેલ્લા 6 વર્ષોથી પાળેલું મૌન તૂટ્યું છે.